
PËR PËRCAKTIMIN E listës së shërbimeve që ofron zyra e regjistrimit të pasurive të paluajtshme

Në mbështetje të nenit 100 të Kushtetutës dhe të pikës 2 të nenit 71 të ligjit nr. 33/2012 “Për regjistrimin e pasurive të paluajtshme, me propozimin e Ministrit të Drejtësisë, Këshilli i Ministrave

Vendosi:

1. Përcaktimin e listës së shërbimeve që ofron Zyra e Regjistrimit të Pasurive të Paluajtshme sipas aneksit nr. 1, që i bashkëlidhet këtij vendimi dhe është pjesë përbërëse e tij.
2. Ofrimi i shërbimeve bëhet në përputhje me rregullat dhe afatet e përcaktuara në legjislacionin në fuqi.
3. Punonjësit e Zyrës së Regjistrimit të Pasurive të Paluajtshme, gjatë ofrimit të shërbimeve, udhëhiqen nga parimet e përgjithshme, të përcaktuara në Kodin e Procedurës Administrative, si dhe parimet e parashikuara në nenin 4 të ligjit nr. 33/2012 “Për regjistrimin e pasurive të paluajtshme”.
4. Vendimi nr. 713, datë 20.10.2011 i Këshillit të Ministrave “Për caktimin e tarifave të shërbimit të zyrave të regjistrimit të pasurive të paluajtshme”, shfuqizohet.
5. Ngarkohet Kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

